गुवाहातिः एसिया हादरमानि रां बाख्रि जौगा ( Asian Development Bank ) आ सिन हादोरखौ जौगाखांहोनाय युनान नि फोसाब जौगालु ( Yunan model ) खान्थिखौ लानानै आसामनि रां खान्थि जौगानाय बिथिंनि थाखाय बाहायनाया गोनां बेखौ फोरमायदों । मंगलबाराव भारत - बांलादेश मोननै हादोरनि मोजां गाज्रिनि लोगो लाज्लायनाय ( Stakeholders' ) हाबाफारि जानायाव बेखेवनाय हाबाफारिआव बाहागो लानाफैनाय एसिया हादरमा रां बाख्रि जौगा ( Asian Development Bank ) हादोरनि गाहाय सामलालयगिरि केनिचि यकयामा ( Kenichi Yokoyama ) । बिथाङा सिननि ( China ) यनान मदेल ( Yunan model ) खौ लोबबा लाखिनानै आसाम हादोराबो ओंथि गोनांबादियै मिथिंगायारि रैखा जौगासार आरो सोरगिदिं हा आवग्रिथाय फोरनि जुनियायै खालामोब्ला जौगागोन होनना बुङो । सिन हादोरा युनान गोहो सिमान ( Yunan Province ) नि गेजेरजों मियानमार ( Myanmar ) , ढाइलेन्ड ( Thailand ) आरो खाथि खाला नांजाबना थानाय नसुंसेयारि हादोरफोरजों लोगो लाज्लाय फालांगिफोर खालानायनि गेजेरजों जौगानाय महराव सोलायदों । भारत हादोरा युनान फोसाब जौगालु ( Model ) गोहो सिमान ( Yunan Province ) खौ आसाम जौगानायनि बिथिंखौ लानानै मोनसे जौगानायनि खामनिखौ मावनो बाहायनाया मोजां जागौ होनना एसिया हादरमा रां बाख्रि जौगा ( Asian Development Bank ) सामलायगिरि केनिचि युकयामा ( Kenichi Yokoyama ) आ बुङो । भारत - बांलादेश मोननै हादोरनि सिमानि गेजेराव जिउ खुंनाय राहाफोरा मोजां गाज्रिनि लोगो लाज्लायनाय ( Stakeholders' ) हाबाफारि गेजेरजों थाबैनो जोंखांनांगौ बेखौ हास्थायो , थारैनो सा - सान्जा ओनसोला गेदेर मिथिंगायारि आरो गुबुन गुबुन फुंखाफोर मोननो थाङो , नाथाय रांखान्थियारि बिथिंआव रुजुना नायोब्ला जोबोद गाहाय होनना एसिया हादरमा रां बाख्रि जौगा ( Asian Development Bank ) सामलायगिरि केनिचि युकयामा ( Kenichi Yokoyama ) बिथाङा बुङो । सा बिलाइ आबादनि अनगायै गोबां रोखोमनि बायदि बायदि मुवा बेसाद फोरनि बिथिं फारसे गोनांथिखौबो साननांगौ दं होनना बिथाङा बुंबावो । 
आसामाव रांखान्थि बिथिंआ यनान फोसाब जौगालु बिथांखि जों फोजौजागोन